
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	     Bucureşti, 5.05.2021
     PLx. 450/2020
     


RAPORT 
asupra 
Legii privind unele măsuri pentru organizarea alegerilor pentru Senat şi Camera Deputaţilor, ca urmare a încetării mandatului Parlamentului ales în anul 2016
În conformitate cu dispozițiile art. 138 din Regulamentul Camerei Deputaţilor, cu modificările și completările ulterioare, Comisia juridică, de disciplină și imunități a fost sesizată, spre reexaminare ca urmare a cererii Președintelui României, cu Legea privind unele măsuri pentru organizarea alegerilor pentru Senat şi Camera Deputaţilor, ca urmare a încetării mandatului Parlamentului ales în anul 2016, trimisă cu adresa nr. PLx 450/2020/2021 din 14 aprilie 2021.
În data de 29 iulie 2020, Parlamentul a transmis această lege Preşedintelui României, în vederea promulgării. Ulterior, în urma sesizărilor de neconstituţionalitate formulate de Preşedintele României şi, respectiv, de către Guvern, Curtea Constituţională a pronunţat Decizia nr. 678 din data de 29 septembrie 2020, prin care a constatat constituţionalitatea acestei legi.

În data de 23.10.2020, Președintele României a transmis Senatului cererea de reexaminare a legii, iar în urma reexaminării, Senatul a respins legea în şedinţa din data de 12.04.2021.
Legea cuprinde dispoziții privind stabilirea datei alegerilor prin lege organică, cu cel puţin 60 de zile înainte de ziua votării sau reducerea la jumătate a unora dintre termenele prevăzute prin Legea nr.208/2015, cu modificările şi completările ulterioare şi a numărului minim al susţinătorilor necesar pentru depunerea candidaturilor.

Comisia juridică, de disciplină și imunități a examinat legea în şedinţa desfășurată în sistem hibrid (fizic/online), în data de 5 mai 2021. 
La lucrările comisiei, deputații au fost prezenți conform listei de prezență.

În urma dezbaterilor, membrii Comisiei juridice, de disciplină și imunități au hotărât, cu majoritate de voturi, să propună plenului Camerei Deputaților respingerea Legii privind unele măsuri pentru organizarea alegerilor pentru Senat şi Camera Deputaţilor, ca urmare a încetării mandatului Parlamentului ales în anul 2016.

Conform dispozițiilor art. 75 din Constituţia României, republicată, şi ale art. 91 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


În raport cu obiectul şi conţinutul său, legea face parte din categoria legilor organice. 

                     PREŞEDINTE,                                                                               SECRETAR,
 Mihai Alexandru Badea                                                             László Zsolt Ladányi
Consilier parlamentar,
              Alina Grigorescu
         Șef serviciu

pentru modificarea si completarea legii 101 din 2006 privind serviciul de

salubrizare a localităţilor

Art unic - Legea nr. 101 din 2006 pentru privind serviciul de salubrizare a localităţilor, publicată în Monitorul Oficial al României, Partea I nr.393 din 8 mai 2006, cu modificările şi completările ulterioare, se modifică după cum urmează:

1.Alineatul 1 al articolului 5 se modifica si va avea următorul cuprins:

Art.5

(1) Autorităţile deliberative ale unităţilor administrativ-teritoriale/sectoarelor municipiului Bucureşti elaborează şi aprobă strategiile locale cu privire la dezvoltarea şi funcţionarea pe termen mediu şi lung a serviciului de salubrizare, ţinând seama de prevederile legislaţiei în vigoare, de documentaţiile de urbanism, amenajarea teritoriului şi protecţia mediului, precum şi de programele de dezvoltare economicosocială a unităţilor administrativ-teritoriale.

2. Alineatul 1 al articolului 6 se modifica si va avea următorul cuprins:

Art. 6.

(1) Autorităţile deliberative ale unităţilor administrativ-teritoriale/sectoarelor municipiului Bucureşti au competenţe exclusive în ceea ce priveşte înfiinţarea, organizarea, gestionarea şi coordonarea serviciului de salubrizare a localităţilor, având următoarele atribuţii în domeniu:

3.
Alineatele 2 si al articolului 11 se modifica si vor avea următorul cuprins:

Art.ll.

(2) Alegerea modalităţii de gestiune a serviciului de salubrizare se face prin hotărâri ale autorităţilor deliberative ale unităţilor administrativ-teritoriale/sectoarelor municipiului Bucureşti sau ale asociaţiilor de dezvoltare intercomunitară, după caz, în conformitate cu strategiile şi programele de salubrizare adoptate la nivelul fiecărei localităţi/sectoarelor municipiului Bucureşti, precum şi în conformitate cu prevederile Legii nr. 51/2006, cu modificările şi completările ulterioare.

(3) Indiferent de modalitatea de gestiune adoptată, activităţile specifice serviciului de salubrizare se organizează şi se desfăşoară pe baza unui regulament al serviciului şi a unui caiet de sarcini, aprobate prin hotărâri ale autorităţilor deliberative ale unităţilor administrativ-teritoriale/sectoarelor municipiului Bucureşti sau ale asociaţiei de dezvoltare intercomunitară, după caz, întocmite în conformitate cu regulamentul-cadru al serviciului de salubrizare şi caietul de sarcini-cadru, elaborate şi aprobate de A.N.R.S.C., prin ordin al preşedintelui acesteia.

4.
Alineatul 2 al articolului 12 se modifica si va avea următorul cuprins:

Art. 12.

(1) Raporturile juridice dintre autorităţile deliberative ale unităţilor administrativ-

teritoriale/sectoarelor municipiului Bucureşti sau dintre asociaţiile de dezvoltare

intercomunitară şi operatorii serviciului de salubrizare, după caz, sunt reglementate

prin:

a) hotărârea de dare în administrare a serviciului de salubrizare, în cazul gestiunii directe;

b) contractul de delegare a gestiunii, în cazul gestiunii delegate.

5. Alineatul 3 al articolului 13 se modifica si va avea următorul cuprins:

Art. 13.

(3) Procedura de atribuire, tipul şi regimul juridic al contractelor de delegare a gestiunii serviciului de salubrizare a localităţilor (de exemplu: contract de concesiune, contract de prestări servicii etc) sunt cele stabilite de autorităţile deliberative ale unităţilor administrativ-teritoriale/sectoarelor municipiului Bucureşti, conform prevederilor Legii nr. 51/2006, cu modificările şi completările ulterioare, şi ale Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr. 337/2006, cu modificările şi completările ulterioare.

6.
Litera e) din alineatul 2 al articolului 19 se modifica si va avea următorul
cuprins:

Art. 19.

(2) lit.e) exclusivitatea prestării serviciului de salubrizare pe raza unităţilor administrativ-teritoriale/sectoarelor municipiului Bucureşti, acordată fie în baza hotărârii de dare în administrare, fie în baza hotărârii de atribuire şi a contractului de delegare a gestiunii.

7.
Alineatul 2 al articolului 24 se modifica si va avea următorul cuprins:

Art.24.

(2) Dreptul utilizatorilor de a beneficia de serviciul de salubrizare se stabileşte prin regulamentul serviciului, aprobat prin hotărâre a autorităţilor deliberative ale unităţilor administrativ-teritoriale/sectoarelor municipiului Bucureşti sau, după caz, a asociaţiilor de dezvoltare intercomunitară, pe baza regulamentului-cadru al serviciului de salubrizare, elaborat de A.N.R.S.C. şi aprobat prin ordin al preşedintelui acesteia.

8. Alineatul 3 al articolului 30 se modifica si va avea următorul cuprins:

Art.30.

(3)   Autorităţile   deliberative   ale    unităţilor   administrativ-teritoriale/sectoarelor

municipiului Bucureşti pot stabili, potrivit prevederilor Ordonanţei Guvernului nr.

2/2001 privind regimul juridic al contravenţiilor, aprobată cu modificări şi completări

prin Legea nr. 180/2002, cu modificările şi completările ulterioare, şi alte fapte decât

cele prevăzute la alin. (1) şi (2) care constituie contravenţii în domeniul serviciilor de

salubrizare.


